Eva Hortensia Synnerberg

Eva Hortensia Synnerberg, taiteilijanimi Hortense (9. tammikuuta 1856 Heinola – 15. helmikuuta 1920) oli suomalainen oopperalaulaja, kansainvälisesti tunnettu mezzosopraano. Hän opiskeli Pietarissa ja Milanossa, jossa hänen opettajansa oli Francesco Lamperti. Synnerberg piti ensikonserttinsa Helsingissä 1875. Hän oli sittemmin kiinnitettynä muun muassa Lontoossa Covent Gardenin oopperassa 1876 ja 1877–1879. Pidettyään jäähyväiskonsertin Helsingissä 1896 hän siirtyi 1898 opettajaksi Harkovan konservatorioon.

Hänen vanhempansa olivat eversti Albert Theodor Synnerberg ja Eva Carolina Augusta Bergenstråle.

Lähteet

Suomalaiset mezzosopraanot
Vuonna 1856 syntyneet
Vuonna 1920 kuolleet